Súradnice: 37°00′0″S 35°19′V﻿ / ﻿37,00000°S 35,317°V﻿ / 37.00000; 35.317

Sabanci Merkez Camii – najväčšia mešita v Turecku
**Adana** (gr. *Άδανα*, arm. *Ադանա*) je mesto v Turecku, administratívne centrum rovnomennej provincie. Nachádza sa na juhu Anatólie, v Stredomorí. Rozkladá sa na brehoch rieky Seyhan, asi 30 km severne od pobrežia Stredozemného mora, na nížine Çukurova. Má viac ako 1,5 milióna obyvateľov, v roku 2007 bolo piate najväčšie v Turecku. Patrí k rýchlo rozvíjajúcim sa mestám s množstvom hotelov. Mesto je známe svojim tradičným Adana Kebabom.

Dejiny
------

Územie Adany je osídlené už od neolitu. V staroveku oblasť patrila Asýrčanom a Chetitom, mesto sa nazývalo *Uru Adaniyya*. Po rozpade ich ríš tu žili Kilíkovia, staroanatólsky národ. Na území južnej Kilíkie, teda aj v oblasti dnešnej Adany sa už od Mykénskej doby usadzujú Gréci. Oblasť patrila aj Lýdom a nakoniec Peržanom, ktorých odtiaľto vyhnal až Alexander Veľký v 4. stor. pred Kr. V nasledujúcej dobe helenizmu sa tu usadilo mnoho Grékov a tak sa tu do 1. stor. rozprávalo len grécky. Adana patrila Rímskej ríši a od roku 395 Východorímskej (Byzantskej) ríši, zároveň sa tu rozmohlo kresťanstvo, ktoré sem zvestoval ešte svätý Pavol, ktorý pochádzal zo susedného mesta Tarsos. V 8. storočí mesto ovládol bagdadský kalif Hárún ar-Rašíd, v 9. stor. však mesto Byzantskí Gréci oslobodili. V tejto dobe sa tu usadilo mnoho Arménov. Od 11. stor. patrí mesto Seldžuckým Turkom, neskôr sa začlenilo do Osmanskej ríše. Mesto patrilo medzi kultúrne a obchodné centrá ríše, väčšina pôvodných gréckych obyvateľov sa poturčilo, udržali sa však Arméni. V rokoch 1832 až 1840 patrilo pod egyptskú vládu. V tej dobe tu žili hlavne Arméni a Turci, menšinu v meste tvorili pôvodní Gréci a tiež Arabi. Začiatkom 20. stor. tu došlo ku genocíde Arménov Turkami; tí ktorí prežili sa z Turecka vysťahovali. V roku 1923, počas Grécko-tureckej výmeny obyvateľov z Adany do Grécka odišli miestni Gréci.

Významné stavby
---------------

* Çukurova Univerzita
* Çag Univerzita
* Byzantský kamenný most - postavený cisárom Hadriánom (2. storočie)
* Adanská mešita (má 6 minaretov)
* Hodinová veža

Partnerské mestá
----------------

* Izrael Beer Ševa, Izrael
* Španielsko Córdoba, Španielsko
* Nemecko Bremerhaven, Nemecko
* Kazachstan Šimkent, Kazachstan
* Saudská Arábia Džidda, Saudská Arábia
* Severné Macedónsko Skopje, Severné Macedónsko
* Rusko Saint Petersburg, Rusko
* Taliansko Livorno, Taliansko

Referencie
----------

1. 1 2  Adana. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 1999. 696 s. ISBN 80-224-0554-X. Zväzok 1. (A – Belk), s. 46.
2. ↑   *Turkey: largest cities and towns and statistics of their population* [online]. World Gazetteer, [cit. 2012-12-04]. Dostupné online. (po anglicky)[nefunkčný odkaz]

Externé odkazy
--------------

* Obrázky Archivované 2006-12-14 na Wayback Machine
* Obrázky
* Mapy Archivované 2007-02-11 na Wayback Machine

Iné projekty
------------

Commons
* Spolupracuj na Commons Commons ponúka multimediálne súbory na tému **Adana (mesto v Turecku)**

Zdroje
------

* *Tento článok je čiastočný alebo úplný preklad článkov Adana na anglickej Wikipédii a Adana na českej Wikipédii.*